KOMMISSIONENS AFGØRELSE

af 11. februar 2011

vedrørende afslutning af regnskaberne fra Rumænien over udgifter finansieret under det særlige tiltrædelsesprogram vedrørende landbrug og udvikling af landdistrikter (Sapard) i 2007

(meddelt under nummer K(2011) 759)

(Kun den rumænske udgave er autentisk)

(2011/96/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1268/1999 af 21. juni 1999 om fællesskabsstøtte til førtiltrædelsesforanstaltninger inden for landbrug og udvikling af landdistrikter i ansøgerlandene i Central- og Østeuropa i førtiltrædelsesperioden (1),

under henvisning til Kommissionens forordning (EF) nr. 2222/2000 af 7. juni 2000 om finansielle gennemførelsesbestemmelser til Rådets forordning (EF) nr. 1268/1999 om fællesskabsstøtte til førtiltrædelsesforanstaltninger inden for landbrug og udvikling af landdistrikter i ansøgerlandene i Central- og Østeuropa i førtiltrædelsesperioden (2), særlig artikel 13,

under henvisning til den flerårige finansieringsaftale, der blev indgået med Rumænien den 2. februar 2001, særlig afsnit A, artikel 11, i bilaget hertil,

under henvisning til Kommissionens forordning (EF) nr. 248/2007 af 8. marts 2007 om foranstaltninger vedrørende de flerårige finansieringsaftaler og årlige finansieringsaftaler, der er indgået i henhold til Sapard-programmet, og om overgangen fra Sapard til udvikling af landdistrikter (3) sammenholdt med den flerårige finansieringsaftale som omhandlet i bilag II, punkt 1, i nævnte forordning, særlig afsnit A, artikel 11, i bilaget hertil,

efter høring af Komitéen for Landbrugsfondene, og

ud fra følgende betragtninger:

Kommissionen, der handler på vegne af Den Europæiske Union, har indgået flerårige finansieringsaftaler (MAFA’er) om de tekniske, juridiske og administrative regler for gennemførelsen af det særlige tiltrædelsesprogram for landbrug og udvikling af landdistrikter (Sapard) med Rumænien.

Ved Kommissionens beslutning K(2008) 5524 af 30. september 2008 blev regnskaberne for Bulgarien og Rumænien afsluttet. Men da man afventede gennemgangen af supplerende oplysninger, som Rumænien var blevet anmodet om at forelægge, kunne der på daværende tidspunkt ikke vedtages nogen beslutning vedrørende regnskaberne for dette land.

Denne afgørelse vedtages på grundlag af regnskabsoplysninger. Den er ikke til hinder for, at Kommissionen senere kan beslutte at udelukke udgifter fra EU-finansiering, som ikke er opstået i overensstemmelse med forordning (EF) nr. 2222/2000 —

VEDTAGET DENNE AFGØRELSE:

Artikel 1

Regnskaberne fra Sapard-kontoret beliggende i Rumæniens område, som vedrører udgifter, der blev finansieret over Den Europæiske Unions almindelige budget i 2007, afsluttes hermed.

Artikel 2

Udgifter og midler modtaget fra EU i regnskabsåret 2007 og angivet pr. 31. december 2007 og aktiver indehavet af dette modtagerland på vegne af EU pr. 31. december 2007, som skal afsluttes ved denne afgørelse, er anført i bilaget.

Artikel 3

Denne afgørelse er rettet til Rumænien.

(1) EFT L 161 af 26.6.1999, s. 87.

(2) EFT L 253 af 7.10.2000, s. 5.

(3) EUT L 69 af 9.3.2007, s. 5.

BILAG

Afslutning på regnskaberne fra Sapard-kontoret beliggnede i Rumæniens område

Finansåret 2007

Udgifter og midler modtaget fra EU for regnskabsåret 2007 som angivet pr. 31.12.2007

Alle beløb i EUR Modtagerland Opgørelse D2 EU-bidrag Regnskabsår 2007 EU-bidrag afsluttet med denne afgørelse EU-bidrag udskilt med denne afgørelse I alt b + c Tilpasninger (1) Midler modtaget fra EU (D1) Difference, der skal inddrives eller betales Regnskabsåret 2007 (2) a b c d e f g = d - e - f Rumænien 260 601 503,20 260 601 503,20 0,00 260 601 503,20 39 204,26 260 464 956,44 97 342,50 (3)





Aktiver, som modtagerlandene lå inde med på vegne af EU pr. 31.12.2007

Alle beløb i EUR Modtagerland EUROKONTO balance afsluttet med denne afgørelse EUROKONTO balance udskilt med denne afgørelse FORDRINGER afsluttet med denne afgørelse FORDRINGER udskilt med denne afgørelse h i Rumænien 815 476,50 0,00 2 735 476,31 (4) 0,00

(1) Dette beløb viser de tilpasninger, som de rumænske myndigheder har foretaget af de til Kommissionen anmeldte udgifter for regnskabsåret 2007 i de efterfølgende perioder som følge af beløb, der er inddrevet for foranstaltning 3.3.

(2) Dette beløb viser den matematiske difference mellem det afsluttede beløb og det inddrevne beløb for regnskabsåret 2007, uden at der er taget hensyn til de forskud, der er betalt i de forudgående år. Kommissionens tjenestegrene forpligter sig ikke til at inddrive eller betale noget beløb på datoen for denne afgørelse.

(3) Differencen på (–97 342,50 EUR) er det matematiske resultat af (97 452,16 EUR) som er de udgifter, der er anmeldt, men ikke godtgjort af Kommissionen efter vurderingen af de nye gennemførelsesrapporter for foranstaltning 3.3, af (– 92.69 EUR), som er de korrektioner, som de rumænske myndigheder foretog i 2007 for D1 2006, af (– 18.36 EUR), som er udløst af brugen af en ukorrekt vekselkurs for de tre inddrivelser, som forklaret af det attesterende organ, og af (1.39 EUR) som følge af en afrunding.

(4) I beløbene er der ikke indregnet renter på gælden.